መግለጺ ስእሊ, ከተማ መቐለ ድሕሪ ማይ ኣብ ቀበሌ 16፡ ኣብ ትሕቲ ገረብን ጸግዒ መንደቕን ኣብ ዝተሰርዐ መናብር ኩሉ ዓይነት ድለላ እዩ ዝኻየድ፡ ዝካረን ዝሽየጥን ገዛ፡ ዝሽየጣን ዝካረያን መካይን፡ ትካላት ንግዲ ዝካረዩን ዘካርዩን ኩሉ ብመንገዲ እዞም ደላሎ እዩ ዝካየድ። እቲ ቦታ ቅድሚ ሒደት ዓመታት ርጉእ መንበሪ ኣባይቲ እዩ ነይሩ ይበሃል - ሕጂ ግን ብድምጺ ሙዚቃ ዝሞቐ ዝዓመረን ዝጸዓቐን ባራት ዘለዎ ማእከል ኩሉ ዓይነት ዕዳጋ ኢዩ። ድምጺ ሙዚቃ ቀበሌ 16 "ኣነ ክዛረብ ንስኹም ስቕ በሉ" ዝብለካ ዘሎ'ዩ ዝመስል። ብዙሓት ተጠቀምቲ ማሕበራዊ ሚድያ ድምጺ እቲ ካበቢ ክቕንስ ጎስጓስ የካይዱ እዮም፤ ይኹን እምበር ክሳብ ሕጂ ዝተገብረ የሎን። ቤት ጽሕፈት ባህልን ቱሪዝምን ክልል ትግራይ ኣብቲ ቀበሌ ብምህላው እውን ስለምንታይ ቅልጡፍ ስጉምቲ ዘይተወሰደ ዝብሉ ኣለው። መግለጺ ስእሊ, ኣብ ከረማ መቐለ ከም ቐንዲ ህዝባዊ መጓዓዝያ ዘገልግላ 'ባጃጅ' ንከተማ መቐለ ሕብራ ሰመያዊ ምስ ኣምሰልኦ'የን "ድምጺ ህዝቢ ይሰማዕ.
